Mariu ammutta e Larenzu vannìa

Mariu ammutta e Larenzu vannìa è na sprissioni tìpica siciliana ca pò aviri dui significati ca si cuntràstanu ntra d'iddi.

Mariu e Larenzu su' dui vinnnituri ammulanti e, furiannu pô quarteri, unu ammutta lu carrettu e l'àutru ci fa' l'abbanniata; arifirrènnusi a sti dui, la sprissioni Mariu ammutta e Larenzu vannìa pò pigghiari sti dui significati:

 pò vuliri diciri ca sti dui chistiani fàciunu nu travagghiu ca putissi èssiri faciutu di unu sulu (mentri ca s'ammutta lu carrettu si poti macari vanniari) e ca, pi chissu, unu dî dui è supèrchiu e perdi tempu.(Tanti voti si vìdunu situazzioni  unni vèninu mpijati pi nu travagghiu cchiù cristiani dû nicissàriu, cô risurtatu ca na parti travagghia e n'àutra parti talìa: allura, nta stu casu, si pò diciri ca "Mariu ammutta e Larenzu vannìa";
 pò macari vuliri diciri ca, mmeci, Mariu e Larenzu su' du' cristinai ca cullàbburanu ntra d'iddi: unu ammutta e l'autru vannìa! Quannu veni usata sta sprissioni, pirò, si ntenni la cullabburazzioni ca si dùnunu dui cumpari misi d'accòrdiu p'arrivari a nu scopu, di sòlitu pi nenti cu bona ntinzioni.(P'asempiu, Mariu voli cummìnciri a nu cristianu supra a quarchi cosa e ci porta tanti argumenti pi cummincìrilu, ma attrova risistenza; allura ntirveni Larenzu ca, dannu a capiri di nun aviri nuddu ntiressi, ci duna raggiuni a Mariu e porta àutri argumenti a favuri. Nta stu casu si pò dìciri ca "Mariu ammutta e Larenzu vannìa".

Catigurìa:Sprissioni siciliani